smcproject/ml-wiki-sentences huggingface dataset:
ചെറിയനാട് ശ്രീബാലസുബ്രഹ്മണ്യസ്വാമീക്ഷേത്രം ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
{{ {{{template}}} |1=article
 |date=
 |demospace=
 |multi=
}}{{ {{{template}}}
 |1=article
 |date=
 |demospace=
 |multi= }} ഇംഗ്ലീഷ് വിലാസം https://ml.wikipedia.org/wiki/Cheriyanad_Sreebalasubramaniya_Swamy_Temple
ആലപ്പുഴ ജില്ലയിലെ ചെറിയനാട് സ്ഥിതിചെയ്യുന്ന അതിപുരാതനവും പ്രശസ്തവുമായ ക്ഷേത്രമാണ് ചെറിയനാട് ശ്രീ ബാലസുബ്രഹ്മണ്യ സ്വാമി ക്ഷേത്രം .
കോഴഞ്ചേരി - മാവേലിക്കര പാതയിൽ ചെങ്ങന്നൂരിനും മാവേലിക്കരയ്ക്കും മധ്യേ പ്രധാനപാതയിലുള്ള പടനിലം ജങ്ഷനിൽ റോഡിനു പടിഞ്ഞാറുവശത്ത് ഈ ക്ഷേത്രം സ്ഥിതി ചെയ്യുന്നു.
ചേരമാൻ പെരുമാളിന്റെ കാലത്ത് പ്രതിഷ്ഠിക്കപ്പെട്ടിട്ടുള്ളതും ഒരു മഹാക്ഷേത്രത്തിന്റെ എല്ലാ അംഗോപാംഗങ്ങളോടു കൂടിയതുമാണ് ഈ ക്ഷേത്രം.
ക്ഷേത്രത്തിലെ പ്രധാനമൂർത്തി ബാലസുബ്രഹ്മണ്യൻ ആണ് .
ഹരിപ്പാട്ടുള്ളതുപോലെ ചെമ്പുമേഞ്ഞ വട്ടശ്രീകോവിൽ കിഴക്കോട്ട് ദർശനമായാണ് നിലകൊള്ളുന്നത്.
ഇവിടെ നിത്യേന അഞ്ചുപൂജകളും മൂന്നുശീവേലികളുമുണ്ട്.
ശ്രീകോവിലിൽ തെക്കോട്ട് ദർശനം ആയി ദക്ഷിണാമൂർത്തി ഗണപതി , അയ്യപ്പൻ , ഭദ്രകാളി , തിരുവമ്പാടി ഗോശാലകൃഷ്ണൻ , ബ്രഹ്മരക്ഷസ്സ് , യോഗീശ്വരൻ , നാഗങ്ങൾ , യക്ഷിയമ്മ എന്നിവരാണ് ഉപപ്രതിഷ്ഠകൾ.
ക്ഷേത്രവിജ്ഞാനകോശത്തിലും അപ്പൻ തമ്പുരാന്റെ ആട്ടപ്രകാരത്തിലും ചെറിയനാടിനെപ്പറ്റിയും ക്ഷേത്രത്തെപ്പറ്റിയും പ്രതിപാദിച്ചിട്ടുണ്ട്.
പ്രസിദ്ധ തച്ചുശാസ്ത്രവിദഗ്ദ്ധരും രാജശില്പികളുമായിരുന്ന ഇടവങ്കാട്ട് ആചാരിമാരുടെ വാസ്തുശില്പവൈഭവവും കലാചാതുരിയും വെളിവാക്കുന്നതാണ് ക്ഷേത്രത്തിന്റെ നിർമ്മിതി.
പല ദാരുശില്പങ്ങളും ഇവർ വഴിപാടായി നിർമ്മിച്ച് നൽകിയതാണെന്ന് രേഖപ്പെടുത്തിയിരിക്കുന്നു.
മുഖമണ്ഡപത്തിന്റെ തൂണുകളിലും സോപാനത്തിന്റെ കൈവരികളിലും ഉള്ള ശിലാരേഖകൾ പുരാതനലിപികളിൽ ഉള്ളവ ആയതിനാലും കാലപ്പഴക്കത്താൽ തേയ്മാനം സംഭവിച്ചിട്ടുള്ളതിനാലും ക്ഷേത്രത്തിന്റെ നിർമ്മാണകാലം നിശ്ചയിക്കാൻ കഴിഞ്ഞിട്ടില്ല.
പ്രധാന പാതയിലുള്ള പടനിലം ജംങ്ഷനിൽനിന്നും പടിഞ്ഞാറോട്ട് ക്ഷേത്രത്തിലേക്ക് വീതിയേറിയ പാതയുണ്ട്.
റോഡിനു കിഴക്കുവശമുള്ള പടനിലം കരനാഥന്മാരുടെ സാന്നിദ്ധ്യത്തിൽ കായികാഭ്യാസ വേദിയായി ഉപയോഗിച്ചിരുന്നു.
ഇവിടെ കിഴക്കും പടിഞ്ഞാറുമായി രാജപ്രൌഢിയെ ഓർമ്മിപ്പിക്കുന്ന രണ്ടു കളത്തട്ടുകൾ ഉണ്ടായിരുന്നു.
ഇതിന്റെ നടുഭാഗത്തിന് ‘ഒത്തവരമ്പ്‘ എന്നാണു പറഞ്ഞിരുന്നത്.
മുഖമണ്ഡപത്തിൽ ഉണ്ടായിരുന്ന ദാരുശില്പങ്ങൾ, മണ്ഡപം പുതുക്കി നിർമ്മിച്ചപ്പോൾ ആനക്കൊട്ടിലിലേക്ക് മാറ്റി സ്ഥാപിച്ചിട്ടുണ്ട്.
മുഖമണ്ഡപത്തിലും ബലിക്കല്പുരയിലുമായി അഷ്ടദിക് പാലകന്മാർ, ബ്രഹ്മാവ്, വിഷ്ണു, ശിവൻ മുതലായ ശില്പങ്ങളുണ്ട്.
ബലിക്കല്പുരയുടെ മേൽത്തട്ടിൽ രാമായണ കഥയും സന്താനഗോപാല കഥയും സ്ത്രീരൂപത്തിലുള്ള ഗണപതിയുടെ ശില്പവും (വിനായകി) ഈ ക്ഷേത്രത്തിന്റെ മാത്രം പ്രത്യേകതയാണ്.
ശ്രീകോവിലിനു ചുറ്റുമുള്ള ശിലാരൂപങ്ങൾ അവശേഷിച്ചിട്ടുണ്ടെങ്കിലും ചുവർ ചിത്രങ്ങൾ പുനരുദ്ധാരണ സമയത്ത് നഷ്ടപ്പെട്ടുപോയിട്ടുണ്ട്.
കാലഘട്ടത്തെ സൂചിപ്പിക്കുന്ന രേഖകൾ കൊടിമരപ്പറയിൽ ഇപ്പോഴും കാണാം.
കൊടിമരപ്പറയിലെ ലിഖിതം ഇപ്രകാരമാണ്.
മലയാളം ലിപിയോട് സാമ്യമുള്ള പുരാതന ലിപിയിലാണ്‌ ഇതെഴുതിരിക്കുന്നത്.
ശ്ലോകത്തിലെ ഒരു ഭാഗം.
ശിശുരാഷ്ട്രം എന്ന വാക്ക് ചുവന്ന വൃത്തത്തിൽ “ ശ്രീമാനായന്നനു സമയാ രചിത പ്രതിഷ്ഠേ മൃത്യുഞ്ജയ തന്ത്രിവരേണ്യകേതു പിണാരുണേ ശുഭദിനേശിശുരാഷ്ട്രനാമോ ദേവോ ഗുഹോ കലിത സ്തുതി സ്തൌ’ ”
രാജവാഴ്ചക്കാലത്ത് ഉത്തമമായ മുഹൂർത്തത്തിൽ മൃത്യുഞ്ജയനെന്ന തന്ത്രി ചെറിയനാട്ട് ബാലസുബ്രഹ്മണ്യ സ്വാമിയെ ഭക്തജനങ്ങൾക്ക് കലിയുഗകാലത്ത് സ്തുതിച്ച് വാഴ്ത്തുന്നതിനു വേണ്ടി പ്രതിഷ്ഠിച്ചിരിക്കുന്നു.
മേൽ ശ്ലോകത്തിലെ ‘ശിശുരാഷ്ട്രം’ എന്ന പ്രയോഗത്തിൽ നിന്നാണ് ‘ചെറിയനാട്’ എന്ന പേര് കൈവന്നതെന്നും പറയപ്പെടുന്നു.
കായംകുളം രാജാവിന്റെ അധീനതയിലായിരുന്നു ഈ ക്ഷേത്രത്തിന്റെ ഭരണച്ചുമതല.
തൃശൂരിനടുത്ത് കണയന്നൂർ ദേശത്ത് ഊമൻപള്ളിമനയുടേയും കൈസ്ഥാനം ചെറിയനാട്, കുമാരമംഗലത്ത്, കിഴക്കേടത്ത് മൂസ്സതന്മാരിലും നിക്ഷിപ്തമായിരുന്നു.
പൂജാദികാര്യങ്ങൾ ശ്രദ്ധിക്കുന്നതിനായി മൂത്തേടത്ത് മഠം, വടുകത്തിൽ മഠം, നെടുവേലിൽ മഠം, പുലിമുഖത്ത് മഠം മുതലായ ഊരായ്മക്കാരേയും വിളക്കെടുക്കുന്നതിനും മാലകെട്ടുന്നതിനും അകത്തടിച്ചു തളിക്കുന്നതിനും ചെമ്പകശ്ശേരിൽ ഉണ്ണിമാരേയും താന്ത്രികച്ചുമതല താഴമൺ മഠം തന്ത്രികളേയും രാജാവ് ഏൽപ്പിച്ചിരുന്നു.
കരമൊഴിവായിക്കിട്ടിയതും നാട്ടുകാർ സംഭാവന ചെയ്തതുമായി വളരെയേറെ ഭൂസ്വത്തുക്കളും, വെള്ളിയിലും സ്വർണ്ണത്തിലും ഉള്ള തിരുവാഭരണങ്ങളും ഉണ്ടായിരുന്നു.
കാലാന്തരത്തിൽ ഭൂസ്വത്തിൽ നിന്നുമുള്ള വരുമാനം നാമമാത്രമായിത്തീരുകയും ക്ഷേത്രത്തിലെ നിത്യനിദാനങ്ങൾക്കു പോലും മതിയാകാതെ വരികയും ചെയ്തപ്പോൾ നാട്ടുകാരുടെ ശ്രമഫലമായി ക്ഷേത്രം ദേവസ്വം ഡിപ്പാർട്ട്മെന്റിനെ ഏൽപ്പിക്കുകയും തുടർന്ന് ദേവസ്വം അധീനതയിൽ ആകുകയും ചെയ്തു.
നാട്ടുകാർ ചേർന്ന് ‘ശ്രീ സുബ്രഹ്മണ്യ സേവാസംഘം‘ എന്നൊരു സംഘടന ഉണ്ടാക്കുകയും ദേവസ്വം ബോർഡിന്റെ സഹായത്തോടെ ആനക്കൊട്ടിൽ, അലങ്കാരഗോപുരം, കിഴക്കേ അമ്പലം, ഉപദേവന്മാരുടെ ക്ഷേത്രങ്ങൾ, ചുറ്റുമതിൽ മുതലായവ നിർമ്മിക്കുകയും ചെയ്തിട്ടുണ്ട്.
ക്ഷേത്ര പുനഃരുദ്ധാരണത്തിന്റെയും പുനഃപ്രതിഷ്ഠയുടെയും ഘട്ടത്തിൽ നടത്തിയ സപ്താഹയജ്ഞത്തിന്റെ സമാപനദിവസം നടന്ന അന്നദാനത്തിന്റെ തുടർച്ചയായി എല്ലവർഷവും ഇടവ മാസത്തിൽ സപ്താഹയജ്ഞവും അന്നദാനസദ്യയും നടന്നു വരുന്നു.
ഇപ്പൊൾ തിരുവിതാംകൂർ ദേവസ്വം ബോർഡിന്റെ നിർദ്ദേശാനുസരണം ഒരു ഉപദേശകസമിതി ക്ഷേത്രവികസനപ്രവർത്തനങ്ങൾ നടത്തിപ്പോരുന്നു.
പ്രധാന ആഘോഷങ്ങൾ പുറപ്പാട് സ്കന്ദ ഷഷ്ഠി തൈപ്പൂയ കാവടിയാട്ടം ശിവരാത്രി വിഷു ഉരുളിച്ച പ്രതിഷ്ഠാ വാർഷികം നിറപുത്തരി ശ്രീകൃഷ്ണ ജയന്തി വിനായക ചതുർഥി ചിത്രശാല വിനായകി ചെറിയനാട് ശ്രീബാലസുബ്രഹ്മണ്യസ്വാമീക്ഷേത്ര കിഴക്കേ ഗോപുരം ക്ഷേത്രത്തിന്റെ കാണിക്കമണ്ഡപം ഗോശാലകൃഷ്ണ നട ക്ഷേത്രത്തിലെ സേവ പള്ളിവിളക്കുകൾ ഒരു പള്ളിവിളക്കിന്റെ സമീപദൃശ്യം പള്ളിവിളക്കിന്റെ ദീപപ്രഭ പള്ളിവിളക്കിന്റെ അകമ്പടിയിൽ പുറപ്പാട് പള്ളിവിളക്ക് കത്തിച്ചുകഴിഞ്ഞാൽ ഇങ്ങനെ കമ്പവിളക്ക് ക്ഷേത്ര തിടമ്പ് ക്ഷേത്രത്തിലെ കവടി വരവ് അവലംബം Cheriyanad Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെറിയനാട് ക്ഷേത്രത്തിന്റെ ഫേസ്ബുക്ക് പേജ് നവമി,ക്ഷേത്രവിജ്ഞാനകോശം,മറ്റ് ചരിത്രഗ്രന്ഥങ്ങൾ എന്നിവയിൽനിന്ന് സമ്പാദിച്ചത് ചരിത്രവും മഹാത്മ്യവും- ക്ഷേത്രത്തിന്റെ ഉത്സവനോട്ടീസ് ഇത് കാണുക യുട്യൂബിൽ നിന്നും ഒരു പുറപ്പാട് കാഴ്ച
പോളി വൈനൈൽ ആൽക്കഹോൾ ഇംഗ്ലീഷ് വിലാസം https://ml.wikipedia.org/wiki/Polyvinyl_alcohol
PVOH, PVA എന്നീ പേരുകളിലും അറിയപ്പെടുന്ന, ജലത്തിൽ ലയിക്കുന്ന പോളിമറുകളിലൊന്നാണ് പോളി വിനൈൽ ആൽക്കഹോൾ .
പരൽ ഘടനയില്ലെങ്കിലും, നാരുകളായി വലിച്ചു നീട്ടാൻ പറ്റും.
ചൂടാക്കുമ്പോൾ, 150 o C നോടടുത്ത്, ഉരുകുന്നതിനു മുമ്പു തന്നെ വിഘടിക്കുന്നതിനാൽ തെർമോപ്ലാസ്റ്റിക് എന്ന നിലയിൽ ഉപകാരപ്പെടുന്നില്ല.
തണുത്ത വെളളത്തിൽ പതുക്കേയും   ചൂടു വെളളത്തിൽ വേഗത്തിലും ലയിക്കുന്നു.
ഈ ജലലായനികൾക്ക് സ്ഥിരത പോര.
അമ്ലത്തിൻറെയോ, ക്ഷാരത്തിൻറെയോ വളരെ കുറഞ്ഞ അംശം ഉണ്ടായാൽ മതി, സങ്കീർണ്ണവും, മാറ്റാനൊക്കാത്തതുമായ ഒട്ടനവധി രാസപ്രക്രിയകളുടെ ( രാസകുരുക്കുകളടക്കം)  ഫലമായി ഹൈഡ്രോജെൽ ആയി മാറുന്നു.
പല എമൾഷനുകളിലും പോളി വിനൈൽ ആൽക്കഹോൾ സാന്ദ്രകാരകമായി ( thickening agent)ഉപയോഗിക്കുന്നു.
വിനൽ( vinal)എന്ന പേരിൽ വിപണിയിലുളള നാരുകൾ, രാസപരിണാമത്തിനു വിധേയമാക്കപ്പെട്ട പോളി വൈനൈൽ ആൽക്കഹോൾ നാരുകളാണ്.
നനഞ്ഞ അവസ്ഥയിലുളള ശുദ്ധപോളി വിനൈൽ ആൽക്കഹോൾ നാരുകൾ  ഫോർമാൽഡിഹൈഡുമായി രാസപ്രവർത്തനത്തിൽ ഏർപ്പെടുമ്പോൾ  സമീപസ്ഥരായ ഹൈഡ്രോക്സിൽ ഗ്രൂപ്പുകൾ ബന്ധിപ്പിക്കപ്പെടുന്നു.
ഈ രാസപരിണാമം മൂലം ജലവിലയനം അസാദ്ധ്യമാകുന്നു.
അവലംബം [ Polyvinyl Alcohol ] [ ]
കഴുത ഇംഗ്ലീഷ് വിലാസം https://ml.wikipedia.org/wiki/Donkey
സസ്തനിയായ വളർത്തുമൃഗമാണ്‌ കഴുത.
ഭാരം വഹിക്കാനായി മനുഷ്യൻ കാലങ്ങളായി ഉപയോഗിച്ചു വരുന്നു.
കുതിരയുടെ വർഗ്ഗത്തിലുള്ള ഈ മൃഗത്തിന്‌ രൂപത്തിലും കുതിരയുമായി സാമ്യമുണ്ട്.
പാലിനായും കഴുതയെ മനുഷ്യൻ ഉപയോഗിക്കുന്നുണ്ട്.
പ്രതികരണം ഒട്ടുമില്ലാതെ ഭാരം ചുമക്കുന്നതിനാൽ കഴുത എന്ന വാക്ക് ബുദ്ധിയില്ലാത്തവൻ എന്നതിന്‌ സമമായി പല സംസ്കാരങ്ങളിലും ഉപയോഗിക്കുന്നു.
കാട്ടുകഴുത, ഇണക്കി വളർത്തുന്ന കഴുത എന്നിങ്ങനെ രണ്ട് കഴുതയിനങ്ങളുണ്ട്.
ഏഷ്യയിൽ കാണപ്പെടുന്ന കഴുതകൾ പ്രാദേശികനാമങ്ങളിലാണ് അറിയപ്പെടുന്നത്.
കുലാൻ, കിയാംഗ്, ഓനിജർ, ഘോർഖാറ് എന്നിവയാണ് അവയിൽ ചിലത്.
കാട്ടുകഴുതകൾക്ക് അഞ്ചടിവരെ ഉയരമുണ്ടാകും.
സഞ്ചരിക്കുമ്പോൾ മാത്രമാണ് ഇവ സാധാരണയായി കൂട്ടമായി കാണപ്പെടുന്നത്.
എന്നാൽ കുലാൻ കഴുതകൾ ഒരാൺകഴുതയും നിരവധി പെൺകഴുതകളും കുട്ടികളുമടങ്ങുന്ന കൂട്ടങ്ങളായാണ് ജീവിക്കുന്നത്.
ആഫ്രിക്കൻ കാട്ടുകഴുതകളുടെ പിൻ‌ഗാമികാണ് ഇണക്കി വളർത്തുന്ന കഴുതകൾ.
കുതിരയോട് രൂപസാദ്യശ്യം ഉണ്ടെങ്കിലും സ്വാഭാവത്തിൽ ഇവർ രണ്ടുതലങ്ങളിലാണ്.
കഴുതകൾ പരക്കെ ശാന്തസ്വഭാവക്കാരായാണ് അറിയപ്പെടുന്നത്.
പുൽമേടുകളിൽ കൂട്ടമായി മേഞ്ഞു നടക്കാനാണ് ഇവ കൂടുതൽ ഇഷ്ടപ്പെടുന്നത്.
ചെറുതാക്കി അരിഞ്ഞ തീറ്റപ്പുല്ല്  ആണ് കഴുതയ്ക്ക് ഏറ്റവും പ്രിയം.
കറവയുള്ളവയ്ക്കും ഗർഭിണികൾക്കും ആപ്പിളും പൈനാപ്പിളും  അടങ്ങുന്ന  പഴത്തീറ്റ  നൽക്കുന്നത് ഏറെ നല്ലതാണ്.
ഭക്ഷണത്തിന്  ശേഷം ഇവ മറ്റു മൃഗങ്ങളെ പോലെ അയ വെട്ടാറില്ല.
ദഹനവ്യവസ്ഥയിൽ മനുഷ്യനെ പോലെ തന്നെ ഒരു  അറ മാത്രമേ കഴുതയ്ക്ക് ഉള്ളു.
ചോള തവിടും  അരി തവിടും ചേർന്ന സമീകൃത ആഹാരമാണ് കഴുതയുടെ ആരോഗ്യത്തിന് ഉത്തമം .
കഴുതയുടെ വയറ്റിൽ ഒമ്പത്  ലിറ്റർ വെള്ളം വരെ കൊള്ളും.
രോഗപ്രതിരോധശേഷി കൂടിയ മൃഗമാണ് കഴുത.
കാര്യമായ പരിചരണം കഴുതവളർത്തലിൽ അത്യന്താപേക്ഷിതമാണ്.
ഇവയുടെ ഗർഭകാലാവധി 13-14 മാസം ആണ്.
മൂന്ന് മാസം പ്രായം ആയാൽ പെൺകഴുതകൾ  ഗർഭധാരണത്തിന് പാകമാവും.
പെൺ കഴുതകൾക്ക് ആണ് വിപണിയിൽ മൂല്യം കൂടുതൽ.
എപ്പോഴും ചവക്കുന്ന വായയും സമാന്തരമായി നിൽക്കുന്ന പിൻ കാലുകളും ആണ് മദി അടയാളത്തിന്റെ ലക്ഷണങ്ങളായി കണക്കാക്കുന്നത്.
പ്രസവം കഴിഞ്ഞു ഇരുപതാം ദിവസം തൊട്ടു കഴുതയെ കറന്നു തുടങ്ങാം.
നിത്യേന കറക്കുന്ന മൃഗമല്ല കഴുത.
അവയുടെ ആരോഗ്യം കണക്കിലെടുത്തു ആവണം കറവ.
പ്രസവശേഷം കഴുതകുട്ടികൾക്ക് ഒരു മാസമെങ്കിലും അമ്മയുടെ പാൽ നൽകണം.
ഒരു കറവയിൽ നിന്ന് 200  മില്ലി മുതൽ 350 മില്ലി വരെ പാൽ കിട്ടും.
100 മില്ലിക്ക് 1000 രൂപ വരെ വിലയുണ്ട് വിപണിയിൽ.
കഴുത ചാണകം മികച്ച ഒരു ജൈവവളം ആണ്.
കഴുതപ്പാൽ പോലെ തന്നെ കഴുതചാണകത്തിനും ആവശ്യക്കാർ ഏറെയാണ്.
നിഷ്ക്കളങ്കഭാവത്തിന്റെ പ്രതീകമായി കഴുത അറിയപ്പെടുന്നു.
ഇതര ലിങ്കുകൾ Equus asinus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
SPANA (Society for the Protection of Animals Abroad) helps working animals in some of the world's poorest countries.
Peaceful Valley Donkey Rescue, Tehachapi, CA The Donkey Sanctuary, Sidmouth, Devon The UK's largest Donkey Sanctuary LongearsMall.com – Online Donkey Mule Community and Resource Directory Freshfields Donkey Village, home of The Michael Elliott Trust Archived 2007-09-10 at the Wayback Machine Island Farm Donkey Sanctuary in Oxfordshire Archived 2007-10-09 at the Wayback Machine The American Donkey and Mule Society American Donkey and Mule Society Zebra Hybrids National Wild Horse and Burro Program Archived 2010-03-23 at the Wayback Machine Breeds of livestock - Poitou Donkey Yankee Donkey and Mule Society Archived 2007-09-15 at the Wayback Machine Donkey (in Polish) Archived 2007-07-03 at the Wayback Machine Biennial Donkey and Mule Conference, held in early October 2007 on the island of Hydra, Greece Animal Traction Network for Eastern and Southern Africa
മാടമ്പി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Madampi
ബി.ഉണ്ണിക്കൃഷ്ണൻ സം‌വിധാനം ചെയ്ത് 2008ൽ പുറത്തിറങ്ങിയ മോഹൻലാൽ ചിത്രമാണ്‌ മാടമ്പി .
പത്തനംതിട്ട ഇലവട്ടം ഗ്രാമത്തിലെ പലിശക്കാരനായ ഗോപാലകൃഷ്ണപിള്ളയുടെ ജീവിതാനുഭവങ്ങൾ കേരളത്തിലെ ഫ്യൂഡലിസത്തിന്റെ മേമ്പൊടിയോടെ അവതരിപ്പിച്ചിരിക്കുന്ന ചിത്രമാണിത്.
കലാഭ്രാന്ത് മൂത്ത് തറവാട് കടത്തിലാക്കിയ അച്ഛനെ വീട്ടിൽ വരുന്നതിൽനിന്ന് വിലക്കി കുടുംബഭാരം സ്വയം പേറിയ വ്യക്തിയാണ്‌ ഗോപാലകൃഷ്ണപിള്ള.
അമ്മയെയും അനുജനെയും സം‌രക്ഷിക്കാനും ജീവിതത്തിലേക്ക് മടക്കിക്കൊണ്ടുവരുവാനും വേണ്ടി പണം പലിശയ്ക്ക് കൊടുക്കുകയാണ്‌ പിള്ള ചെയ്തത്.
ബാങ്ക് പലിശ മാത്രം ഈടാക്കി പണം കടംകൊടുത്തിരുന്ന പിള്ള അതിവേഗം നാട്ടുകാരുടെ കണ്ണിലുണ്ണിയാവുകയും ഗ്രാമത്തിലെ ഏറ്റവും വലിയ ധനികൻ എന്ന പദവിയിലേക്ക് ഉയരുകയും ചെയ്തു.
എന്നാൽ പിള്ളയുടെ ആഗ്രഹപ്രകാരം ഒരു തന്റേടിയായി വളരാൻ അനുജൻ രാമകൃഷ്ണപിള്ളയ്ക്ക് സാധിച്ചില്ല.
പകരം പിള്ളയുടെ ശത്രുക്കളുടെ ഒരു ചട്ടുകമായി മാറുകയായിരുന്നു അവൻ.
പിന്നീട് തന്റെ ബുദ്ധി ഉപയോഗിച്ച് അനുജനെ തന്റെ പാളയത്തിലെത്തിക്കാൻ ശ്രമിക്കുകയാണ്‌ പിള്ള.
അഭിനേതാക്കൾ മോഹൻലാൽ - ഗോപാലകൃഷ്ണപിള്ള അജ്മൽ അമീർ - രാമകൃഷ്ണപിള്ള കാവ്യാ മാധവൻ - ജയലക്ഷ്മി സായി കുമാർ - അച്ഛൻ സിദ്ദീഖ് - ശ്രീധരൻ ജഗതി ശ്രീകുമാർ - അഡ്വ.
മോഹൻ കുമാർ കെ.പി.എ.സി. ലളിത - അമ്മ ഇന്നസെന്റ് - കോഴിക്കോട് നാരായണൻ നായർ - സുരാജ് വെഞ്ഞാറമ്മൂട് - ശ്രീരാമൻ - ഗാനങ്ങൾ
ഗിരീഷ് പുത്തഞ്ചേരി , അനിൽ പനച്ചൂരാൻ എന്നിവരുടെ വരികൾക്ക് എം. ജയചന്ദ്രൻ ഈണം പകർന്ന ആറ് ഗാനങ്ങളാണ് ഈ ചിത്രത്തിലുണ്ട്.
Track Song Singer(s) Duration Other Notes 1 അമ്മ മഴക്കാറിന് കെ. ജെ. യേശുദാസ് 4:03 മികച്ച സംഗീതസംവിധായകനുള്ള സംസ്ഥാന അവാർഡ് , മികച്ച ഗായകനുള്ള ഫിലിംഫെയർ അവാർഡ് എന്നിവ ലഭിച്ച ഗാനം 2 കല്ല്യാണക്കച്ചേരി ശങ്കർ മഹാദേവൻ 4:27 മികച്ച ഗായകനുള്ള സംസ്ഥാന അവാർഡ് ലഭിച്ച ഗാനം 3 എന്റെ ശാരികേ സുദീപ് കുമാർ , രൂപ രേവതി 4:30 4 ജീവിതം ഒരു മോഹൻലാൽ 1:07 രചന: അനിൽ പനച്ചൂരാൻ 5 അമ്മ മഴക്കാറിന് (സ്ത്രീ) ശ്വേത മോഹൻ 4:03 6 എന്റെ ശാരികേ (പുരുഷൻ) സുദീപ് കുമാർ 4:30
ഉമർ ഖാലിദ് ഇംഗ്ലീഷ് വിലാസം https://ml.wikipedia.org/wiki/Umar_Khalid
ഒരു മനുഷ്യാവകാശ പ്രവർത്തകനും ജെ.എൻ.യു വിലെ പൂർവ്വവിദ്യാർഥിയും മുൻ ഡി.എസ്.യു നേതാവുമാണ് സയ്യിദ് ഉമർ ഖാലിദ് എന്ന ഉമർ ഖാലിദ് .
ജെ.എൻ.യുവിലെ ജെ.എൻ.യു. രാജ്യദ്രോഹ വിവാദം (2016) പോലുള്ള വിവിധ പ്രക്ഷോഭ പ്രവർത്തനങ്ങളിൽ സജീവമാണ് ഉമർ ഖാലിദ്.
ന്യൂഡൽഹിയിലെ ജാമിയ നഗറിൽ ജനിച്ച ഉമർ ഖാലിദ് കഴിഞ്ഞ 30 വർഷമായി അവിടെ താമസിക്കുന്നു.
പിതാവ് സയ്യിദ് കാസിം റസൂൽ ഇല്യാസ് മഹാരാഷ്ട്രയിൽ നിന്നാണ്, അമ്മ പടിഞ്ഞാറൻ ഉത്തർപ്രദേശിൽ നിന്നുള്ളയാളാണ്.
വെൽഫെയർ പാർട്ടി ഓഫ് ഇന്ത്യയുടെ ദേശീയ പ്രസിഡന്റും സ്റ്റുഡന്റ്സ് ഇസ്ലാമിക് മൂവ്‌മെന്റ് ഓഫ് ഇന്ത്യയുടെ മുൻ അംഗവുമാണ് ഇല്യാസ് .
ദില്ലി സർവകലാശാലയിലെ കിരോരി മാൾ കോളേജിൽ നിന്ന് ഖാലിദ് ചരിത്രത്തിൽ ബിരുദം നേടി.
പിന്നീട് ജവഹർലാൽ നെഹ്‌റു സർവകലാശാലയിൽ ബിരുദാനന്തര ബിരുദവും ചരിത്രത്തിൽ എംഫിലും ചെയ്തു. 'ഹോസ് ഓഫ് സിംഗ്ഭൂം' എന്ന വിഷയത്തിലായിരുന്നു അദ്ദേഹത്തിന്റെ എംഫിൽ പ്രബന്ധം.
പ്രക്ഷോഭങ്ങളും വിവാദങ്ങളും ജെ.എൻ.യു വിവാദം
2001 ലെ ഇന്ത്യൻ പാർലമെന്റ് ആക്രമണ കുറ്റവാളിയായ അഫ്സൽ ഗുരു , കശ്മീരി വിഘടനവാദി മക്ബൂൽ ഭട്ട് എന്നിവർക്കെതിരായ വധശിക്ഷയ്ക്കെതിരെ 2016 ഫെബ്രുവരി 9 ന് ജവഹർലാൽ നെഹ്‌റു സർവകലാശാലയിലെ വിദ്യാർത്ഥികൾ അവരുടെ കാമ്പസിൽ പ്രതിഷേധം സംഘടിപ്പിക്കുകയുണ്ടായി.
തുടർന്നുണ്ടായ ശബ്ദകോലാഹങ്ങൾക്കിടയിൽ ഒരു ചെറിയ വിഭാഗം ആളുകൾ "ഇന്ത്യാവിരുദ്ധ" എന്ന് വിശേഷിപ്പിക്കപ്പെടുന്ന മുദ്രാവാക്യങ്ങൾ ഉയർത്തി.
സംഭവം നടന്ന് നാല് ദിവസത്തിന് ശേഷം, 1860 ലെ ഇന്ത്യൻ ശിക്ഷാ നിയമത്തിലെ 124-ആം വകുപ്പ് പ്രകാരം രാജ്യദ്രോഹക്കുറ്റം, ക്രിമിനൽ ഗൂഡാലോചന എന്നീ കുറ്റങ്ങൾ ചുമത്തി ദില്ലി പോലീസ് ജെഎൻയു സ്റ്റുഡന്റ് യൂണിയൻ പ്രസിഡന്റ് കനയ്യ കുമാറിനെ അറസ്റ്റ് ചെയ്തു .
മറ്റ് അഞ്ച് വിദ്യാർത്ഥികൾ : ഉമർ ഖാലിദ്, അനിർബൻ ഭട്ടാചാര്യ, രാമ നാഗ, അനന്ത് പ്രകാശ്, അശുതോഷ് കുമാർ എന്നിവർ കനയ്യ കുമാറിനെ അറസ്റ്റിനെ തുടർന്ന് ഒളിവിലായിരുന്നു.
10 ദിവസത്തിന് ശേഷം ഇവർ തിരികെയെത്തി.
ഉമർ ഖാലിദും അനിർബാൻ ഭട്ടാചാര്യയും പോലീസിന് കീഴടങ്ങുകയും അവരെ പോലീസ് കസ്റ്റഡിയിൽ എടുക്കുകയും ചെയ്തു .
അറസ്റ്റും അവർക്കുമേൽ രാജ്യദ്രോഹ നിയമം ചാർത്തിയതും വിയോജിക്കാനുള്ള അവകാശങ്ങളെ ഹനിക്കുന്നതാണന്ന് ചൂണ്ടിക്കാട്ടി രൂക്ഷമായി വിമർശിക്കപ്പെട്ടു .
ജെഎൻ‌യു ഭരണസമിതി നിയോഗിച്ച അന്വേഷണ സമിതി 21 വിദ്യാർത്ഥികളോട് സർവകലാശാലാ നിയമങ്ങളുടെ ലംഘനത്തിന് വിശദീകരണം ചോദിക്കുകയുണ്ടായി.
അന്വേഷണത്തിന്റെ അടിസ്ഥാനത്തിൽ കമ്മിറ്റി നിരവധി വിദ്യാർത്ഥികൾക്ക് വ്യത്യസ്തമായ ശിക്ഷകൾ നൽകി.
കനയ്യ കുമാറിന് 10,000 രൂപ പിഴ ചുമത്തി, അതിനുശേഷം ഉമർ ഖാലിദിനെയും അനിർബൻ ഭട്ടാചാര്യയെയും ഒരു സെമസ്റ്ററിൽ നിന്ന് വിലക്കി .
2020 ഫെബ്രുവരി 28 ന് ദില്ലി സർക്കാർ ഇക്കാര്യത്തിൽ ഒരു വിചാരണയ്ക്ക് അനുമതി നൽകി .
2016 ഫെബ്രുവരി 9 ന് യൂണിവേഴ്‌സിറ്റിയിൽ നടന്ന പ്രതിഷേധത്തെക്കുറിച്ച്  ഉന്നതതല അന്വേഷണ സമിതി നടത്തിയ അന്വേഷണം കാരണം, 2018 ജൂലൈയിൽ ഉമർ ഖാലിദിന് പിഎച്ച്ഡി തീസിസ് സമർപ്പിക്കാൻ ജെഎൻയു വിസമ്മതിച്ചു .
പിഎച്ച്ഡി സമർപ്പിക്കാൻ ജെഎൻയു വിസമ്മതിച്ചതുമായി ബന്ധപ്പെട്ട് ഉമർ ഖാലിദ് ദില്ലി ഹൈക്കോടതിയെ സമീപിക്കുകയും തുടർന്ന് ഖാലിദിനെ പ്രബന്ധം സമർപ്പിക്കാൻ അനുവദിക്കണമെന്ന് 2018 ജൂലൈ 24 ന് ഹൈക്കോടതി ജെഎൻയുവിനോട് നിർദ്ദേശിക്കുകയും ചെയ്തു .
2018 ഓഗസ്റ്റ് 2 ന് ജെഎൻയു അദ്ദേഹത്തിന്റെ പിഎച്ച്ഡി തീസിസ് സ്വീകരിച്ചു .
ഭീമ കൊറിഗോൻ സംഭവം
ജിഗ്നേഷ് മേവാനിക്കൊപ്പം പുനെയിൽ പ്രകോപനപരമായ പ്രസംഗങ്ങൾ നടത്തിയതിന് ഉമർ ഖാലിദിനെതിരെ പ്രഥമ വിവര റിപ്പോർട്ടിലാണ് കേസെടുത്തത്.
പേശ്വകളും ബ്രിട്ടീഷുകാരും തമ്മിൽ നടന്ന കൊറെഗാവ് യുദ്ധത്തിന്റെ 200-ാം വാർഷികത്തോടനുബന്ധിച്ച് പൂനെയിൽ നടന്ന എൽഗാർ പരിഷത്ത് റാലിയിൽ നടത്തിയ പ്രസംഗങ്ങളിൽ വിവിധ ഗ്രൂപ്പുകൾ തമ്മിലുള്ള ശത്രുത വളർത്തി എന്നാരോപിച്ചായിരുന്നു ഇരുവർക്കുമെതിരെ ക്രിമിനൽ കുറ്റപത്രം സമർപ്പിച്ചത് .
13 ഓഗസ്റ്റ് 2018 ന് ഖാലിദ് ഒരു കൊലപാതക ശ്രമത്തിൽ നിന്ന് തലനാരിഴക്കാണ് രക്ഷപ്പെട്ടത് .
പ്രതികളായ രണ്ട് പേരെ 2018 ഓഗസ്റ്റ് 20 ന് ഹരിയാനയിലെ ഫത്തേഹാബാദിൽ നിന്ന് പോലീസ് അറസ്റ്റ് ചെയ്തു.
അറസ്റ്റിന് മുമ്പ് പ്രതി ആഗസ്റ്റ് 15 ന് ഫേസ്ബുക്കിൽ ഒരു വീഡിയോ അപ്‌ലോഡ് ചെയ്തിരുന്നു.
ആക്രമണം ഇന്ത്യയ്ക്ക് സ്വാതന്ത്ര്യദിന സമ്മാനമാണെന്നും പശു സംരക്ഷണ വിഷയം ഉയർത്തിക്കാട്ടണമെന്നും അവർ പറഞ്ഞു .
അമേരിക്കൻ പ്രസിഡന്റ് ഡൊണാൾഡ് ട്രംപിന്റെ ഇന്ത്യാ സന്ദർശന വേളയിൽ പ്രകോപനപരമായ പ്രസംഗങ്ങൾ നടത്തിയെന്നാരോപിച്ച് ഉമർ ഖാലിദിനെതിരെ യുഎപി‌എ പ്രകാരം ദില്ലി പോലീസ് കേസെടുത്തു .
അദ്ദേഹത്തിന്റെ പ്രസംഗങ്ങൾ ദില്ലി കലാപത്തിന് പ്രചോദനമാകുകയും സുഗമമാക്കുകയും ചെയ്യുന്നതായി ദില്ലി പോലീസ് പറയുന്നു .
ദില്ലി കലാപ കേസിൽ ഗൂഡാലോചന നടത്തിയെന്നാരോപിച്ച് 2020 സെപ്റ്റംബർ 14 ന് ഖാലിദിനെ ദില്ലി പോലീസ് സ്‌പെഷ്യൽ സെൽ അറസ്റ്റ് ചെയ്തു .
ബ്ലൂ വെയിൽ (ഗെയിം)
ഇന്റർനെറ്റിൽ ഉണ്ടെന്ന് പറയപ്പെടുന്ന ഒരു   ഗെയിമാണ് ബ്ലൂ വെയിൽ ഗെയിം (*Russian*: Синий кит, Siniy kit) അല്ലെങ്കിൽ ബ്ലു വെയിൽ ചാലെഞ്ച് .
അഡ്മിൻ അഥവാ ക്യൂറേറ്റർ നൽകുന്ന 50-ദിവസത്തേക്ക് നീളുന്ന ചാലെഞ്ചുകൾ ഏറ്റെടുത്ത് പൂർത്തിയാക്കലാണ് ഗെയിം.
അവസാന ചാലഞ്ച് ആത്മഹത്യയിലേക്കാണ് നയിക്കുന്നതെന്ന് കരുതപ്പെടുന്നു.
തിമിംഗിലങ്ങളുടെ മൃതദേഹങ്ങൾ ചില തീരങ്ങളിൽ അടിയുമ്പോൾ, അത് അവയുടെ ആത്മഹത്യയാണെന്ന് കരുതുന്ന 'ബീച്ചെഡ് വെയിൽസ്' എന്ന പ്രതിഭാസത്തിൽ നിന്നാണ്  "ബ്ലു വെയിൽ" എന്ന വാക്ക് ഉത്ഭവിച്ചത്.
കമ്പ്യുട്ടറിലോ ഫോണിലോ ഡൗൺലോഡ് ചെയ്ത് ഇൻസ്റ്റാൾ ചെയ്യാൻ കഴിയുന്ന ഒരു ആപ്ലിക്കേഷനായിട്ടല്ല മറിച്ച്, സാമൂഹ്യമാദ്ധ്യമങ്ങളിലെ സ്വകാര്യ കൂട്ടായ്മകളിൽ രഹസ്യമായി പ്രചരിക്കുന്ന ഒരു കളിയായിട്ടാണ് ഇത് വ്യാപിക്കുന്നത് എന്ന് കരുതുന്നു.
അതുകൊണ്ടുതന്നെ ബ്ലൂവെയിൽ ഗെയിം തിരക്കി ഇന്റർനെറ്റിൽ പരതുന്നവർ മറ്റുപല ചതിക്കുഴികളിലും ചെന്നും പെടും എന്ന മുന്നറിയിപ്പ് അധികൃതർ നൽകുന്നുണ്ട്.
റഷ്യയിൽ പ്രചാരത്തിലുള്ള വികോൺടാക്ടെ (വികെ) എന്ന സോഷ്യൽ നെറ്റ്വർക്കിന്റെ ഭാഗമായാണ് 2013 -ന്  ബ്ലൂ വെയിൽ ഗെയിം ആദ്യമായി എത്തുന്ന്.
2015 -ൽ വികെ യിലെ ഡെത്ത് ഗ്രൂപ്പ് എന്നറിയപ്പെടുന്ന  സാമൂഹ്യമാദ്ധ്യമ കൂട്ടായ്മയുമായി ബന്ധപ്പെട്ടാണ് ഈ ഗെയിമിനോടനുബന്ധിച്ചുള്ള ആദ്യത്തെ ആത്മഹത്യ റിപ്പോർട്ട് ചെയ്യുന്നത് .
ഫിലിപ്പ് ബുദെക്കിൻ എന്ന സൈക്കോളജി വിദ്യാർത്ഥിയാണ് ഈ ഗെയിം നിർമ്മിച്ചതെന്ന വാദിക്കപ്പെടുന്നു, യൂണിവേഴ്സിറ്റിയിൽ നിന്നും പുറത്താക്കിയതാണ് കാരണം എന്നാണ് പൊതുവേയുള്ള പരാമർശം.
മൂല്യമില്ലാത്തവരെ ലോകത്തിൽ നിന്നും തുടച്ചു മാറ്റുക എന്നതാണ് ഈ ഗെയിമിന്റെ ലക്ഷ്യം എന്ന് ബുദിക്കിൻ പറയുന്നു.
റഷ്യയിലെ  ഒരു ജേർണലിസ്റ്റ് ബ്ലു വെയിലിനെക്കുറിച്ചും, അതിന്റെ ദൂഷ്യഫലങ്ങളെക്കുറിച്ചും നിർമ്മിച്ച ലേഖനത്തെതുടർന്നുണ്ടായ ജനങ്ങൾക്കിടയിലെ പരിഭ്രമം കൗമാരക്കാരിലേക്ക് ഇത് കൂടുതൽ എത്തിപ്പെടാൻ കാരണമായി , 2016 -ൽ കൗമാരപ്രായക്കാർക്കിടയിൽ സുപചിരതമായി ബ്ലു വെയിൽ മാറി.
ശേഷം ഒരു പതിനാറ്‍കാരിയുടെ ആത്മഹത്യക്ക് ശേഷം ബുദിക്കിനിനെ പോലീസ് അറസ്റ്റ് ചെയ്തു, അതിനെതുടർന്ന് ലോകമെമ്പാടും ബ്ലൂ വെയിൽ പ്രതിഭാസത്തെക്കുറിച്ച് ബോധവൽക്കരണങ്ങൾ നടത്തി.
ചൈനയിൽ സ്വന്തം കൈകളിൽ കീറിക്കൊണ്ട് ആകൃതികളുണ്ടാക്കുന്ന പ്രവണതക്കും ബ്ലു വെയിൽ തന്നെയാണ് കാരണമെന്ന് കരുതപ്പെടുന്നു.
ഗെയിമിന്റെ രീതി
ഗെയിം മുന്നോട്ട് പോകുന്നത് കളിക്കാരായ ചാലെഞ്ചറും, അഡ്മിനും തമ്മിലൂടെയാണ്.
കളിക്കാരൻ തീർച്ചയായും പൂർത്തിയാക്കേണ്ട കുറച്ച് കർത്തവ്യങ്ങൾ നൽകുന്നു.
സ്വയം പീഡനമാണ് ആദ്യ ഘട്ടങ്ങളിൽ.
പിന്നീട് ഘട്ടങ്ങൾ കൂടുതൽ സങ്കീർണ്ണമാകുകയും അന്ത്യത്തിൽ അത് ആത്മഹത്യലേക്ക് എത്തിച്ചേരുകയും ചെയ്യുന്നു.
അമ്പത് ദിവസങ്ങളാണ് കർത്തവ്യങ്ങൾക്ക് നൽകുന്ന കാലാവധി.
ഇത് അതിരാവിലെ 4.20 -ന് തുടങ്ങുന്നു.
ക്രെയിനിന്റെ മുകളിലേക്ക് കയറുക, ചിലകാര്യങ്ങൾ കൈകളിൽ കുത്തിവരക്കുക, സൂചി കൊണ്ട് കൈയ്യിലോ കാലിലോ മുറിവേൽപ്പിക്കുക, മേൽക്കൂരകളിലും, പാലങ്ങളുടെ പിടികളിലും നിൽക്കുക, അഡ്മിൻ അയക്കുന്ന വീഡിയോകൾ, പാട്ടുകൾ കാണുക, കേൾക്കുക എന്നിവയാണ് മിക്കവാറും ചെയ്യാൻ നിർബന്ധിക്കുന്ന കർത്തവ്യങ്ങൾ.
കുട്ടിച്ചാത്തൻ തെയ്യം ഇംഗ്ലീഷ് വിലാസം https://ml.wikipedia.org/wiki/Kuttichathan_Theyyam കുട്ടിച്ചാത്തൻ തെയ്യം കുട്ടിച്ചാത്തൻ തെയ്യം
ഉത്തരകേരളത്തിൽ കെട്ടിയാടുന്ന ഒരു തെയ്യമാണ്‌ കുട്ടിച്ചാത്തൻ തെയ്യം അഥവാ കുട്ടിശാസ്തൻ തെയ്യം .
പതിനെട്ടു ബ്രാഹ്മണ കുടുംബക്കാർ ആരാധിച്ചു പോരുന്ന മന്ത്രമൂർത്തിയാണ്‌ കുട്ടിച്ചാത്തൻ .
മാന്ത്രികത്വമുള്ള കുട്ടിച്ചാത്തന്മാരിൽ പ്രാധാന്യമുള്ളവ കരിങ്കുട്ടി, പൂക്കുട്ടി, തീക്കുട്ടി, പറക്കുട്ടി, ഉച്ചക്കുട്ടി എന്നീ കുട്ടിച്ചാത്തന്മാരാണ്‌.
ബ്രാഹ്മണേതര കുടുംബങ്ങളും ഈ തെയ്യങ്ങളെ ആരാധിച്ചു വരുന്നുണ്ട്.
കണ്ണൂർ ജില്ലയിലെ പയ്യന്നൂരിനടുത്തുള്ള ഒരു മന്ത്രതന്ത്ര ബ്രാഹ്മണകുടുംബമാണ്‌ കാളകാട്ട് ഇല്ലം .
കാളകാട്ട് തന്ത്രിയുമായി ബന്ധപ്പെട്ട തെയ്യമാണ്‌ കുട്ടിച്ചാത്തൻ.
ഈ തെയ്യത്തെ കാളകാട്ട് കുട്ടിച്ചാത്തൻ എന്നും വിളിക്കാറുണ്ട്.
ശിവനും പാർവ്വതിയും വള്ളുവനും വള്ളുവത്തിയുമായി വേഷം മാറിയപ്പോൾ അവർക്കുണ്ടായ പുത്രനാണ്‌ കുട്ടിച്ചാത്തൻ.
മക്കളില്ലാത്ത കാളകാട്ടില്ലത്തെ നമ്പൂതിരിക്ക് ദൈവദത്തമായി ഈ കുട്ടിച്ചാത്തനെ മകനായി ലഭിച്ചു.
അതോടെ കാളകാട്ടില്ലത്തെത്തിയ കുട്ടിച്ചാത്തൻ ബ്രാഹ്മണാചാരങ്ങൾക്ക് വിരുദ്ധമായ ശീലങ്ങൾ അനുവർത്തിക്കാൻ തുടങ്ങി.
പഠിപ്പിൽ അസാമാന്യമായ ബുദ്ധി പ്രകടിപ്പിച്ചെങ്കിലും ഗുരുവിനെ അനുസരിക്കാൻ തയ്യാറായില്ല.
തന്നെ അനുസരിക്കാതിരുന്ന ഗുരുനാഥൻ കുട്ടിച്ചാത്തനെ ശാസിക്കുകയും അടിക്കുകയും ചെയ്തു.
ചാത്തൻ ഗുരുവിനെ വെട്ടിക്കൊന്ന് പഠിപ്പുമതിയാക്കി സ്ഥലം വിട്ടു.
തുടർന്ന് കാളകാട്ടില്ലത്തെ കന്നുകാലികളെ മേയ്ക്കുന്ന ചാത്തൻ ഒരു കാളയെ അറുത്ത് ചോരകുടിച്ചു.
നമ്പൂതിരി കോപാകുലനായി ചാത്തനെ ശിക്ഷിച്ചു.
ഇത് ഇല്ലത്തെ അമ്മയുടെ ഏഷണി നിമിത്തമാണെന്ന് വിചാരിച്ച ചാത്തൻ അമ്മയുടെ മാറിലേക്ക് കല്ലെറിഞ്ഞു.
ഇതിൽ രോഷാകുലനായ നമ്പൂതിരി ചാത്തനെ വെട്ടിക്കൊന്നു.
പക്ഷെ ചാത്തൻ ചത്തില്ല.
വാശി കൂടിയ നമ്പൂതിരി ബ്രാഹ്മണരെ വരുത്തി ഹോമകുണ്ഡം തിർത്തു.
വീണ്ടും ചാത്തനെ വെട്ടി 390 കഷ്ണങ്ങളാക്കി 21 ഹോമകുണ്ഡങ്ങളിൽ ഹോമിച്ചു.
ഈ ഹോമകുണ്ഡങ്ങളിൽ നിന്ന് അനേകം ചാത്തന്മാരുണ്ടായി.
അഗ്നിനൃത്തം വെച്ച് ചാത്തൻ കാളകാട്ടില്ലവും,സമീപത്തെ ബ്രാഹ്മണ ഇല്ലങ്ങളും ചുട്ടുകരിച്ചു.
ഉപദ്രവകാരിയായി നാട്ടിൽ നടന്ന ചാത്തനെ അടക്കാൻ ,കോലം കെട്ടി പൂജിക്കാൻ തീരുമാനിച്ചു.
അങ്ങനെ കുട്ടിച്ചാത്തനെ തെയ്യമാക്കി ആരാധിച്ചു വരാൻ തുടങ്ങി.
കാളകാട്ട് ഇല്ലം അടിച്ചുവാരിയിരുന്ന പുലയ സ്ത്രീയിൽ നമ്പൂതിരിക്ക് പിറന്ന കുട്ടിയാണ്  കുട്ടിച്ചാത്തൻ.
നാണക്കടു ഭയന്ന് ഗർഭിണിയായ പുലയ സ്ത്രീയെ കല്ലറയിൽ പൂട്ടിയിടുകയും പ്രസവത്തിനു ശേഷം കുട്ടിയെ മാത്രം രഹസ്യമായി കല്ലറയിൽ വളർത്തുകയുമാണുണ്ടായത് .
കുട്ടിവളർന്നുവരവേ കല്ലറക്കകത്തു നിന്നും അരിയും നെല്ലും പാവങ്ങളായ കീഴ്ജാതിക്കാർക്ക് മോഷ്ടിച്ച് കൊടുത്തതായും കഥകളുണ്ട് .
വയനാട് ജില്ലയിലെ ഒരു ക്ഷേത്രത്തിലെ കുട്ടിച്ചാത്തൻ തെയ്യം പേരിനു പിന്നിൽ
ശാസ്താവ് എന്ന പേരിനു അർത്ഥം ബുദ്ധൻ എന്നാണ്.
ചാത്തൻ എന്നത് ബുദ്ധനെ സൂചിപ്പിക്കുന്ന പാലി/സിംഹള പദവും മലയാളത്തിലേക്ക് ആദേശം ചെയ്യപ്പെട്ടതുമാണ്.
ആദ്യകാല ബൗദ്ധക്ഷേത്രങ്ങൾ കീഴ്പ്പെടുത്തിയ ഹിന്ദുക്കൾ അവിടെ നിലനിന്നിരുന്ന ആചാരങ്ങളിൽ പലതും സ്വാംശീകരിച്ചതാവാം ഇതിനു പിന്നിൽ എന്നു കരുതുന്നു.
“കുട്ടി” ഉന്നതകുലജാതരേയും ചാത്തൻ താഴ്ന്നജാതിക്കാരേയും സൂചിപ്പിക്കുന്ന രീതിയിലാണത്രേ കുട്ടിച്ചാത്തനെന്ന പേരു തന്നെ സിദ്ധിച്ചത്.
തോറ്റം പാട്ടിൽത്തന്നെ ഇതൊക്കെ വ്യക്തമാണ്.
അവലംബം തെയ്യത്തിലെ ജാതിവഴക്കം- ഡോ. സഞ്ജീവൻ അഴീക്കോട്- കറന്റ് ബുക്സ് ,കോട്ടയം.
ISBN-81-240-1758-1 1 2 വൈഷ്ണവത തെയ്യങ്ങളിൽ, ദീപേഷ്.
വി.കെ. - പേജ്71, ഭക്തപ്രിയ മാസിക,ഏപ്രിൽ 2013 ↑ {{ cite book }} : Check date values in: | year= ( help ) CS1 maint: extra punctuation ( link ) CS1 maint: multiple names: authors list ( link ) CS1 maint: year ( link )
ജാലവിദ്യ ഇംഗ്ലീഷ് വിലാസം https://ml.wikipedia.org/wiki/Magic ഹൈരണിമസ് ബോഷിന്റെ മാന്ത്രികൻ ,(1475-1480) -  ചിത്രത്തിൽ പുറകിലെ നിരയിലുള്ള ആൾ, മുൻപിൽ കൺകെട്ടുവിദ്യക്കാരനിൽ ശ്രദ്ധകേന്ദ്രീകരിച്ച് നിൽക്കുന്ന ആളുടെ പഴ്സ് മോഷ്ടിക്കുകയാണ്
തികച്ചും ശാസ്ത്രീയമായ രീതിയിൽ, പ്രേക്ഷകനിൽ മിഥ്യാധാരണകൾ സൃഷ്ടിച്ചുകൊണ്ട് അമാനുഷികമായ പ്രവൃത്തികൾ ചെയ്ത് പ്രേക്ഷകവൃന്ദത്തെ ആസ്വദിപ്പിക്കുന്ന ഒരു അവതരണകലയാണ്‌ ജാലവിദ്യ അഥവാ മായാജാലം (Magic).
ഇന്ദ്രജാലം, മഹേന്ദ്രജാലം, കൺകെട്ട്‌ എന്നിങ്ങനെയും ഇതിന് പേരുകളുണ്ട്.
ഈ വിദ്യകളെ ജാല വിദ്യകൾ അഥവാ മാന്ത്രിക വിദ്യകൾ എന്ന് വിളിക്കുന്നു.
കൈയ്യടക്കം, കൈവേഗത പരിശീലനം എന്നിവയാണു മായാജാലത്തിന്റെ അടിസ്ഥാനം
ജാലവിദ്യകൾ ചെയ്യുന്ന വ്യക്തിയെ "ജാലവിദ്യക്കാരൻ","മാന്ത്രികൻ "' അല്ലെങ്കിൽ മജീഷ്യൻ (Magician) എന്ന് വിളിക്കുന്നു.
ചില ജാലവിദ്യക്കാർ അവർ അവതരിപ്പിക്കുന്ന ഇനത്തിന്റെ പേരിലും അറിയപ്പെടുന്നു.
ഇന്ന്‌ ഏത്‌ മനുഷ്യനേയും ഭാഷയ്ക്കും വർഗ്ഗത്തിനും അതീതമായി ഒരുപോലെ രസിപ്പിക്കുകയും ആന്ദിപ്പിക്കുകയും അത്ഭുതപ്പെടുത്തുകയും ചെയ്യുന്നൊരു കലയാണ് ജാലവിദ്യ.
പണ്ട്‌കാലത്ത്‌ പേർഷ്യയിലുണ്ടായിരുന്ന മതപണ്ഡിതൻമാരെയൊ പുരോഹിതൻമാരയൊ മാഗസ്‌ (Magus) എന്നാണ്‌ വിളിച്ചിരുന്നത്‌.
ഈ വാക്കിന്റെ ബഹുവചനം മാജൈ (Magai).
ഈ പേർഷ്യൻ പദത്തിൽനിന്നാണ് നിന്നുമാണ് മാജിക്‌ (Magic) എന്ന വാക്കിന്റെ ഉദ്ഭവം.
പലതരം മായാജാലങ്ങൾ
മാജിക്കിനെ പൊതുവേ സ്റ്റേജ് മാജിക്കെന്നും ക്ലോസപ്പ് മാജിക്കെന്നും രണ്ടായി തിരിക്കാം.
സ്ട്രീറ്റ് മാജിക്കും  ക്ലോസപ്പ് മാജിക്കിന്റെ വിഭാഗത്തിൽപെടും.
സ്റ്റേജ് മാജിക്കിലും ക്ലോസപ്പ് മാജിക്കിലും നിലവിൽ 12 തരത്തിലുള്ള ഇഫക്ടുകളാണുള്ളത്.
പ്രത്യക്ഷപെടുത്തൽ (Production) അപ്രത്യക്ഷമാക്കൽ (Evaporation) രൂപാന്തരത്വം (Transformation) സ്ഥാനമാറ്റം (Transportation) തുളച്ചുകയറ്റൽ (Penetration) പൊങ്ങികിടക്കൽ (Floatation) പുനർനിർമ്മിക്കൽ (Reproduction) നിയന്ത്രണം (Restriction) ഉത്തേജിപ്പിക്കൽ (Activation) പ്രേതമയം (Spectral) പരഹൃദയജ്ഞാനം (Thought Reading) രക്ഷപെടൽ (Escape) ജാലവിദ്യക്കാർ
ഹാരി ഹൗഡിനി (എസ്കേപ്പ് ), ജീൻ-യൂജിൻ റോബർട്ട്-ഹൗഡിൻ , ഡേവിഡ് കൊപ്പർ ഫീൽഡ് (എസ്കേപ്പ്, സ്റ്റേജ്, ക്ലോസപ്പ്) , ഡേവിഡ് റൊത് (കൊയിൻ  വിദ്ഗ്ധൻ,ക്ലോസപ്പ്) ഡേവിഡ് സ്റ്റൊൻ (കൊയിൻ  വിദ്ഗ്ധൻ,ക്ലോസപ്പ്), ലാൻസ് ബുർറ്റൊൻ (എസ്കേപ്പ്, സ്റ്റേജ്,പ്രവ് ) ഡേവിഡ്‌ ബ്ലൈൻ , ക്രിസ് ഐജേൽ  തുടങ്ങിയവർ പ്രമുഖരായ മാന്ത്രികർ ആണ്.
ജാലവിദ്യ കേരളത്തിൽ
കേരളത്തിലെ ആദ്യകാലത്തെ ഒരു പ്രശസ്ത ജാലവിദ്യക്കാരനായിരുന്നു തിരുവേഗപ്പുറയിൽ ജീവിച്ചിരുന്ന വാഴക്കുന്നം നീലകണ്ഠൻ  നമ്പൂതിരി .
ഇപ്പോൾ RK മലയത്ത് ,P M മിത്ര , ഗോപിനാഥ് മുതുകാട് , മാനൂർ രാജേഷ്
മജിഷ്യൻ ശിവരാജ് പയ്യന്നുർ, ജോവാൻ മധുമല
, മജീഷ്യൻ പി.ആർ. വിനോദ്, മജീഷ്യൻ സാമ്രാജ് , കുട്ടൻസ് കോട്ടക്കൽ, ശ്രീജിത്ത് വിയ്യൂർ, ലത്തീഫ് കോട്ടക്കൽ, ഹരിദാസ് തെക്കയിൽ, വൈധർഷ, ശശി താഴത്തുവയൽ, മലയിൽ ഹംസ, മനു മങ്കൊമ്പ് തുടങ്ങി അനേകം ജാലവിദ്യക്കാർ കേരളത്തിലുണ്ട്
പണ്ടു ചൈനീസ് സഞ്ചാരി ആയിരുന്ന ഹുയാൻ സാങ് കേരളത്തിലെ മാന്ത്രികരെ കുറിച്ചു രേഖപ്പെടുത്തിയിട്ടുണ്ട് .
കേരള ജാലവിദ്യകളിൽ പ്രധാന പെട്ട ഇനങ്ങളാണു ഇന്ത്യൻ റോപ് ട്രിക് , ചെപ്പും പന്തും തുടങ്ങിയവ.
ജാലവിദ്യ പഠിക്കുന്നതിനായി  മജീഷ്യൻ പി ആർ വിനോദ് പ്രസിദ്ധപ്പെടുത്തിയ ഇന്ദ്രജാലം പഠിക്കാം പ്രദർശിപ്പിക്കാം ,ജാലവിദ്യ പഠനം, ഇന്ദ്രജാലത്തിൻറെ കാണാപ്പുറങ്ങൾ  , ദി ഗ്രേറ്റ് മാജിക് ട്രിക്സ്, എന്നീ ഗ്രന്ഥങ്ങൾ  ജാലവിദ്യ ലോകത്തിനു മുതൽക്കൂട്ട്    തന്നെയാണ്.